tomron87/hebrew-wikipedia-sentences-corpus huggingface dataset:
כל אלה הם כנראה רמזים לכך שאקירה טוריאמה, היוצר המקורי של הסדרה, יצר את "קרב האלים" כפרולוג לסדרת המשך שהוא כותב לזיכיון הדרגון בול, לא היה ידוע עד שב־28 באפריל בשנת 2015 הכריזו יוצרי הסדרה על סדרת המשך לדרגון בול שתתקיים מספר שנים לאחר הבסת קיד בו.
ככל הנראה תתבטל עונת GT, שהופקה בידי החברה של טוריאמה על סמך סקיצות שלו.
טוריאמה, שלא רצה שיזכרו אותו רק כ"זה שעשה את דרגון בול", רצה להתפנות לפרויקטים אחרים, ולכן עזב את הסדרה בזמנו.
הסדרה החדשה החלה להיות משודרת מ-5 ביולי 2015 ביפן.
הסדרה החלה כ-6 חודשים לאחר הבסת קיד בו, ומציגה עלילה שתשלב גם את קרב האלים, ותחייתו של פריזה בתוכה, עם אלמנטים חדשים וטורניר העוצמה.
הסדרה שודרה ביפן בערוץ Fuji TV בין השנים 2015–2018.
תאריך היציאה המקורי לאקרנים ביפןשם הסרטתקציר העלילה בעברית 14 בדצמבר 2018 ברולי העלילה תעסוק בגרסה משוכתבת (לפי אקירה טוריאמה) של המפגש בין גוקו, וג'יטה וברולי, כמו כן הסרט יעסוק בעברם הרחוק של הסאיינים וגם יציג את עברו של פריזה עם הסאיינים.
סצנות העבר שיוצגו בסרט יתבססו על המאנגה שאקירה טוריאמה כתב ב-2014 "דרגון בול מינוס" אשר מבטלים את כל מה שאירע בסרט "בארדוק: אביו של גוקו".
בשנת 1990 יצא לאקרנים סרט הלייב אקשן הראשון שהוקדש לסדרה, אשר יצא בלעדית בקוריאה הדרומית.
הסרט הבא אחריו, הוא עיבוד קולנועי סיני לסרט הראשון של סדרת האנימה הראשונה בשם "Dragon Ball: The Magic Begins" (בסינית: 新七龍珠 xīn qī lóng zhū, באנגלית: New Seven Dragon Ball), אשר יצא ב-1991 בטייוואן ושודר בישראל תחת השם "פנינת הדרקון".
עלילת הסרט מתמקדת בקבוצת לוחמים המונהגים על ידי גוקו, אשר מנסים למנוע מהמלך הורן להשתמש בכדורי הדרקון על מנת להשתלט על העולם.
ב-2009 יצא לאקרנים עיבוד קולנועי שלישי לסדרה, "דרגון בול - אבולוציה", אשר הופק על ידי אולפני פוקס המאה ה-20.
במשך השנים פותחו מספר רב של משחקי וידאו לשלל מערכות וקונסולות משחק.
מהמפורסמים שבהם, ניתן למנות את סדרת ה-"Budokai" וה-"Budokai Tenkaichi" לקונסולת המשחק פלייסטיישן 2 ו־3 של חברת סוני.
משחקי מחשב נוספים כמו DRAGON BALL XENOVERSE שיצא בשנת 2015
DRAGON BALL XENOVERSE 2 - הוא משחק ההמשך של DRAGON BALL XENOVERSE המתאר את המשך העלילה של דרגון בול סופר
ב-9 ביוני 2017 הוכרז משחק חדש על ידי חברת Bandai Namco בשם DRAGON BALL FIGHTERZ המבוסס על הסדרה דרגון בול זי המשחק יהיה משחק בסגנון 2.5D בדומה לסדרת המשחקים Budokai ו-Burst Limit המשחק צפוי לצאת בתחילת 2018 לקונסולות PS4 ו-XBOX ONE כרגע אין תאריך מלא.
את הפסקול לשתי סדרות האנימה הראשונות, וכן הסרטים שנלוו להם הלחין שונסוקו קיקוצ'י, מלחין יפני מהמוערכים ביפן.
את הסדרה השלישית, דרגון בול GT, וכן הסרט הרביעי של סדרת האנימה הראשונה (אשר הופק לציון 10 שנות קיום לזיכיון הסדרה) הלחין אקיהיטו טוקונאגה.
את משחקי הווידאו השונים הלחינו לרוב מלחינים שונים, שהמפורסם מהם הוא קנג'י יאמאמוטו.
הדיבוב העברי לסדרות, בין היתר, נאמן לגרסה היפנית שמושמע בה הפסקול היפני.
לעומת זאת בדיבוב האמריקאי לאנגלית של הסדרות דרגון בול Z (החל מסאגת נאמק) ו-GT,לעומת זאת, הפסקול שונה.
הפסקול עבור הדיבוב האנגלי, כמו כן עבור הסרטים שיצאו באנגלית, הולחן על ידי ברוס פאולקונר שהוא אחד המלחינים המוערכים ביותר בתעשיית הטלוויזיה בארצות הברית.
בולט במיוחד הוא הסרט השמיני של דרגון בול Z (ברולי - הסופר סאיין האגדי) שבו פאולקונר שילב בין מנגינות משלו לבין שירי הבי מטאל של להקות כגון פנטרה.
לאורך השנים, יצאו מבחר רב של פסקולים על גבי תקליטורים.
חלקם כללו את הפסקול מסדרות האנימה והסרטים, ואילו האחרים הוקדשו למשחקי הווידאו השונים.
כדור הארץ - ב"כדור הארץ" כפי שהוא מוצג בסדרה יש שילוב של פנטזיה פרהיסטוריה וטכנולוגיה.
דבר המאפשר למשל לפיראטים עתיקים להשתמש בספינה עם מנוע או לבנות רובוט שישמור על האוצר שלהם, בעולם הזה חיים דינוזאורים ומפלצות קסומות כגון בנות ים.
יש חיות מואנשות ונוטלות תפקידים חשובים בחברה האנושית ואף מלך כדור הארץ בסדרה הוא כלב, ובני האדם מפתחים טכנולוגיה המשלבת מרכיבים כמו מטוסי קרב ומשחתות לצד מכוניות מרחפות, קפסולות היכולות לדחוס חפצים גדולים ואף קפסולות בגודל כף יד שהופכות למכוניות מרחפות ובתים.
היקום - ב"יקום" כפי שהוא מוצג בסדרה, התפתחו חיים תבוניים בעולמות מקבילים רבים בנוסף לכדור הארץ, ואף הוקמו ארגונים בין-כוכביים (כמו "הצבא של פריזה").
החל משלב מסוים במאנגה, רוב הנבלים מגיעים ממקומות חיצוניים לכדור הארץ, כמו כוכב נאמק וכוכב ווג'יטה.
המולטיוורס - בדרגון בול סופר, מתגלה כי בנוסף ליקום עליו התרחשה העלילה עד כה, קיימים עוד 11 יקומים נוספים, וגם בהם יש חיים תבוניים.
בנוסף לכך, על כל יקום שולטים אלי קאיו (אלי יצירה) ואלי הרס, ומלאכים המשרתים אותם.
על המולטיוורס ככללו שולטת ישות בשם "לורד זנו", לצד משרתו, מלאך הנקרא "הכוהן הגדול", כאשר כל אלי הקאיו ואלי ההרס כפופים לסמכותו של הלורד זנו.
"הכוהן הגדול" אחראי למלאכים, משרתיהם של אלי ההרס.
הדרגון בול (dragon ball) - שבעה כדורים כתומים ועליהם מספר כוכבים המציינים את מספרם.
כששבעת הכדורים נאספים, ניתן לזמן את הדרקון האגדי שנרון (Shenron) ולבקש ממנו כל משאלה, אותה הוא יכול למלא בהתאם למגבלת האנרגיה שלו וכוחו לשנות המציאות.
לאחר בקשת המשאלה הכדורים עפים ומתפזרים על פני מקומות אקראיים בכדור הארץ..
התפזרות הכדורים היא לשנה בלבד עד לשימוש הבא.
סוגי הדרגון בול המופיעים בסדרה:
הדרגון בול של כדור הארץ - מכדורים אלו ניתן לזמן את הדרקון "שנרון".
הדרגון בול של נאמק - מכדורים אלו ניתן לזמן את הדרקון "פורונגה"
הסופר דרגון בול - מכדורים אלו ניתן לזמן את הדרקון "צ'ומאגה" (נמצאים ביקומים 6ו 7)
כדורי הדרגון בול השחורים (דרגון בול GT בלבד) - מכדורים אלו ניתן לזמן את הדרקון "סופר שנרון"
הדרגון בול של סריאל - מכדורים אלו ניתן לזמן את הדרקון "טורנובו".
מיוחדים בכך שבשונה משאר הדרגון בול האחרים שלדרגון בול של סריאל יש רק שני כדורים בעוד שלשאר יש שבעה.
אנרגיה ("Energy", "Ki", "Power level") - לכל יצור בסדרה יש עוצמה אנרגטית (קי).
לוחמים מנוסים יכולים לשלוט באנרגיות הללו, לבצע מתקפות מבוססות אנרגיה ואף לעוף בעזרתן.
ב"דרגון בול Z", "GT" ו-"סופר" מגיעים הלוחמים לרמות גבוהות של אנרגיה, עד כדי כך שביכולתם להשמיד כוכב שלם ללא מאמץ.
בסוף עונת דרגון בול יוצר המלך פיקולו רעידת אדמה באמצעות האנרגיה שלו.
בדרגון בול Z עוצמת האנרגיה של לוחמי ה-Z נמדדת באמצעות הסקאוטר (Scouter), מכשיר דמוי רדאר המולבש על הראש ומשמש את "הצבא של פריזה" (בו נכללים הסייאנים) ולוחמים בחלל כדי לאתר יריבים ולזהות את העוצמות האנרגטיות שלהם, ובכך לאמוד את מצבם במקרה של קרב.
הסקאוטר הפסיק להופיע לאחר הבסתו של פריזה בסאגת האנדרואידים עד סאגת תחיית פריזה בדרגון בול סופר, אך לוחמי ה-Z עדיין מסוגלים לאמוד את כוחות יריביהם וידידיהם באמצעות "הרגשת" האנרגיות שלהם.
עולם הנשמות (או עולם המתים) - מקום אליו מגיע כל אדם בסדרה לאחר מותו, שם הוא נשפט לגן עדן או לגיהנום.
לוחמים חזקים וחשובים יכולים לשמור על גופם לאחר מותם ולא להפוך לנשמה, ובכך להמשיך את אימוני הלחימה שנקטעו עקב מותם.
שינוי צורה - ללוחמים ויצורים מסוימים יש יכולת לשנות עצמם לצורה אחרת, לרוב כדי להפוך לדמות חזקה יותר.
חלקם עושים זאת מרצונם החופשי (לדוגמה פריזה ובני מינו) אך לעיתים יצורים מנסים להשתלט על מישהו או לשאוב אותו כדי להשתנות לצורה הבאה (סל, בו).
ויש כאלה כמו הסאיינים המשתנים בנסיבות מסוימות, כמו השינוי לקוף ענק (אוזארו) הנגרם להם ממבט במקור גלי בלאץ (Bluz Waves) המצויים באור המשתקף מהשמש דרך הירח (לכן הם משתנים בירח מלא כשהגלים חזקים מספיק).
הגלים נקלטים בעיניהם, נוצרת תגובה כימית בזנב והם נעשים לקופים ענקיים.
השתנות היא דבר שכיח בדרגון בול Z ומתרחשת בדרך-כלל כשדמות נמצאת על סף הפסד, ואז הופכת את הקרב לטובתה בעזרת השתנותה.
הסייאנים - גזע דמוי אדם מכוכב הלכת "סלט" ולאחר שהושמד עברו לכוכב "ווג'יטה".
דומים באנטומיה שלהם לפרימטים, ובעלי זנב קוף בעל פרווה חומה.
כשהם נחשפים לאור ירח מלא (בדומה לאנשי-זאב) הם משנים צורה לקופים ענקיים (אוזרו) בעלי פרווה בצבע זנבם (חום) עניים אדומות בוהקות ובתמורה לכך הם מאבדים כמות ניכרת של אינטליגנציה ושל מודעות עצמית עד לרמה של קוף.
באימונים הם יכולים לרכוש את היכולת לבטל תופעות לוואי אלו.
הסייאנים ניחנים בעמידות לכל חסרונות הזקנה למעט מוות; כדי שיוכלו להילחם זמן רב יותר (לפי דברי ווג'יטה).
הם גם מקבלים התחזקות (באופן מיוחד) לאחר/בזמן החלמתם מכל פעולה קרבית/מלחמתית שהם עושים או שעושים להם/עליהם כגון: אימונים, קרב, מאמץ, נזק וכיוצא באלה.
בנוסף הם בעלי יכולת להפוך למצב של "סופר-סייאן"_"Super-Saiyan": ישנם שישה סוגים של סופר-סייאן, כאשר השישי (סופר סאיין בלו) הוא השלב המתקדם ביותר (סון גוקו ווג'יטה מחזיקים בכוח של שלב שישי זה, בעוד שצאצאיהם לא מגיעים ליותר מהשני ולאחר מיזוג לשלישי).
כוכב הלכת שלהם, "ווג'יטה", נכבש לאחר שהסייאנים כבשו אותו בדמותם כקופי-ענק, הרגו את אוכלוסייתו וקראו לו על שם מלכם ווג'יטה.
הכוכב התפוצץ על ידי פריז עוד לפני תחילת הסדרה (משהו שמוזכר רק בדרגון בול Z), בשל חששו של פריזה שהסיאינים ימרדו בו.
חצי סייאנים (אינם זן רשמי) - צאצאים מעורבים של סייאנים ובני אנוש.
כל הגברים שהופיעו בסדרה הצליחו בגיל מוקדם לרכוש את היכולת לשנות צורה לסופר-סייאן עם אימונים רבים.
גם צאצאיהם (הנחשבים לרבע-סייאנים, שמינית-סייאנים וכו') יכולים עדיין להפוך לסופר-סייאן.
חצי סייאנים חשובים בסדרה הם צאצאיהם של; גוקו: גוהאן (הבכור) וגוטן (הצעיר), ושל ווג'יטה: טראנקס (הבכור) ובולה.
בני אנוש - הגזע הדומיננטי בכדור הארץ, יצורים חלשים בהשוואה לגזעים ולוחמים אחרים בחלל.
כוחם של בני האדם הממוצעים נע מאחדות בודדות לעשרות בודדות.
בעוד שישנם מספר לוחמים אנושיים (כמו מאסטר רושי, קרילין וטינשנהאן) שהצליחו להשיג עוצמה הגבוהה מזו של יתר בני האדם.
עם זאת, בני האדם פיתחו טכנולוגיות רבות ועתידניות ובסדרות לא מוזכרות מלחמות בין עמים ואפילו לא מוזכרות שמות של מדינות - רמז לכך שהגזע האנושי לא נלחם בינו לבין עצמו וחי בשלום.
(טינשנהאן, קרילין, יאמצ'ה, יאג'ירובה, פאינה ובולמה הם דוגמה לבני אדם).
בעלי חיים - בסדרה הופיעו בעלי חיים אשר מדברים ומתנהלים כמו בני האדם.
בעלי החיים מעורבים בחלק גדול מהחיים האנושיים על פני כדור הארץ, ואף משמשים בתפקידים בכירים בעולם הסדרה.
מלך העולם בסדרה הוא כלב בעל יכולת דיבור.
חלק מבעלי החיים שהופיעו הם בעלי חיים פראיים כדוגמת חיות הבר החיות בכדור הארץ שלנו.
עם זאת, חלקם הניכר הופיע בתור חלק מהאספקט הקומי של הסדרה דרגון בול, אך בסדרה דרגון בול Z צומצם תפקידם בהדרגה על מנת ליצור סדרה בעלת אספקט של אקשן בלבד.
בדרגון בול GT הפסיקו להופיע חיות מדברות במטרה ליצור אספקט של סדרת פעולה בלבד.
נאמקים - בני נאמק התפתחו בכוכב הלכת נאמק וחיו שם עד להשמדתו ומאז עברו לכוכב נאמק החדש.
בני נאמק הם יצורים דמויי אנוש (קרחים) ירוקים בעלי מחושים המסוגלים להאריך את זרועותיהם ולהצמיח את איבריהם מחדש בתהליך מתיש שמצריך המון אנרגיה.
בגזע אין זהות מגדרית והרבייה מתרחשת על ידי הטלת ביצים מפיותיהם.
למרות זאת הם מתייחסים למנהיגת הגזע שלהם כנקבה.
הנאמקים הם העם שיצר את כדורי הדרקון.
הם אינם אוכלים ומתקיימים משתייה בלבד ומשתילת מטעי צמחים על פני כוכבם.
הם חיים בכוכב המוקף בשלוש שמשות כך שנוצר מצב שלעולם אין לילה בכוכבם, מכיוון שברגע ששמש אחת שוקעת, זורחת מיד אחריה שמש אחרת וכך הלאה.
הנאמקים מונים את שנתם כשנה שאורכת 130 ימים בלבד (שהם כשליש של שנה בעלת 365 ימים), כך שכדורי הדרקון שלהם יכולים להיות מופעלים שלוש פעמים בשנה ולא רק פעם אחת כמו הכדורים שמצויים על כדור הארץ.
בהשוואה ללוחמים מגזעים אחרים, הלוחמים הנאמקיים הם חלשים אך עדיין חזקים מלוחמים אנושיים.
בדרגון בול Z עוצמת האנרגיה של לוחמי נאמק נאמדת בטווח שבין 1,000 לבין 3,000. לעומת זאת נייל, הלוחם הכי מנוסה של הנאמקים, היה בעל עוצמה אנרגטית של 42,000. מעטים מהנאמקים הצליחו להגיע לרמת סופר נאמק, שהם חזקים ביותר, אך הם הפכו למרושעים למעט פיקולו.
במהלך הסדרה משוחרר מחרב ה-Z קאיושין מלפני 15 דורות - קאיושין הקשיש על ידי גוהאן וכאות תודה מחזק את גוהאן, בהמשך מתברר שיש מספר יקומים ולכל יקום יש קאיושינים, ואף אחד מהם זאמאס מיקום 10 הוא הנבל הראשי לצד בלאק בסאגת טראנקס העתידי בדרגון בול סופר
בני קולד - הגזע שאליו משתייך פריזה.
הגזע מכיל יצורים חוצניים מוטנטיים האוגרים בתוכם רמות כוח על-טבעיות מלידה, בנוסף ליכולת מיוחדת המקנה להם יכולת הישרדות יוצאת מן הכלל בתנאי קיצון, בין היתר הישרדות בחלל הריק ללא כל חמצן.
הגזע ידוע בלוחמיו החזקים שלרוב הם רעים ומרושעים אשר רק משמידים, הם מאופיינים בכך שהם יכולים לשנות צורה כמו הסייאנים , לבני קולד יש צבעים קרים כמו סגול כחול ועוד, ולכולם יש זנב.
לא ידוע שום דבר על הכוכב שלהם אבל הם הוצגו כחייזרים החזקים ביותר.
בכל דרגון בול מוצגים 5 מהם.
פריזה, קולר (אחיו של פריזה, בסרטים בלבד), המלך קולד (אביו של פריזה), לורד צ'ילד (אביהם הקדמוני של המלך קולד פריזה וקולר), וקוריזה (הבן של פריזה אשר לא רואים אותו באנימה אלה רק במאנגה)
דרגון בול - דרגון בול זי/קאי - דרגון בול סופר-דרגון בול GT
ביקום דרגון בול מספר גזעים ודמויות מסוגלים לשנות את צורתם לצורך הגדלת כוחם.
שינויי הצורה מאופיינים לרוב בשינוי חיצוני בולט (שיער, עיניים, מבנה גוף) ובעלייה בעוצמה, במהירות או ביכולת הלחימה.
הסאיינים הם הגזע המזוהה ביותר עם שינויי צורה.
אוזארו – שינוי לקוף ענק, המגדיל את הכוח פי 10. מותנה בקיומו של זנב ובחשיפה לירח מלא.
סופר סאייה – הדרגה הבסיסית, בה כוח הלוחם מוכפל פי 50. מאופיינת בשיער זהוב קוצני ובעיניים ירוקות.
סופר סאייה 2 – דרגה מתקדמת, חזקה פי שניים מהצורה הקודמת.
סופר סאייה 3 – דרגה נדירה, פי 4 חזקה מהצורה הראשונה.
מאופיינת בשיער ארוך מאוד ובהיעדר גבות.
סופר סאייה 4 – הופיעה ב-דרגון בול GT ואינה נחשבת קאנונית.
שילוב של אוזארו מוזהב ושליטה עצמית.
סופר סאייה גוד (אל) – מושגת באמצעות טקס של שישה סאיינים טהורי לב.
סופר סאייה בלו (SSGSS) – שילוב של סופר סאייה עם סופר סאייה גוד, בעלת שיער כחול והילה תואמת.
סופר סאייה רוז – גרסה מקבילה לבלו, ייחודית לגוקו בלאק.
צורות נוספות – לאורך העלילה הופיעו גרסאות משניות כגון "סופר סאייה מזויף" (לורד סלאג), "סופר סאייה רייג'" (טראנקס העתידי), "הסופר סאייה האגדי" (ברולי וקייל) ו"בלו אבולושן" (וג'יטה).
אולטימייט – שחרור מלוא הפוטנציאל של הלוחם; הושג בידי גוהאן.
אולטרה אינסטינקט – טכניקה נדירה, המאפשרת לגוף לנוע באופן עצמאי ולחמוק מכל מתקפה.
קיימת גרסה לא מושלמת ("אומן") וגרסה מושלמת ("מאסטרד").
אולטרה אגו – טכניקה המזוהה עם אלי ההרס; כוחו של המשתמש גדל ככל שהוא נפצע.
פריזה – גולדן: צורה המושגת באימונים ממושכים, שקולה בעוצמתה לסופר סאייה בלו.
נאמקים – ענקיות: היכולת של נאמקים מסוימים לגדול לממדים עצומים, כפי שעשה לורד סלאג.
מאסטר רושי – באף: שינוי נדיר בו גופו מתנפח ונעשה שרירי במיוחד.
ביקום דרגון בול קיימות מספר דרכים למיזוג בין לוחמים:
עגילי פוטארה – עגילי הקאיושין, היוצרים מיזוג קבוע (או זמני בקרב בני תמותה).
ריקוד המיזוג – ריקוד טקסי היוצר דמות חדשה לפרק זמן מוגבל, כגון גוטנקס וגוג'יטה.
מיזוג נאמקים – היתוך בין שני נאמקים או יותר, המעצים את כוחם (למשל פיקולו+נייל, פיקולו+קאמי).
ספיגה – דמויות מסוימות, כגון סל ובו, משיגות כוח חדש על ידי ספיגת יריבים.
בישראל, הסדרות וסרטי האנימה של "דרגון בול זי" ו"דרגון בול GT" (וסרטי דרגון בול המקורי) שודרו במהלך השנים 2002–2009 בערוץ הילדים, בדיבוב לעברית וגם ביפנית עם תרגום לעברית בשעות המאוחרות.
הסדרה המדובבת הייתה מוגבלת לגיל 8 ומעלה, והסדרה ביפנית בתרגום לעברית הייתה מוגבלת לגיל 14 ומעלה.
בנוסף, דוּבבו רוב סרטי הסדרה (של "דרגון בול" ושל "דרגון בול זי").
מ-5 באוגוסט 2015 משודרים הפרקים של הסדרה בשירות ה-VOD של רשת הטלוויזיה HOT ובעבר גם ב-yes עד 1 בינואר 2017 (הסיבה שזה ירד מ-yes היא בעקבות ירידת ערוץ הילדים באותו היום בניגוד ל-HOT שהסדרה עדין זמינה אפילו לאחר ירידת ערוץ הילדים ב-1 בינואר 2018).
"דרגון בול סופר" משודרת בדיבוב לעברית בערוץ ניקלודיאון החל מ-1 בספטמבר 2016 אשר קנה את זכויות הסדרה, ולמרות השנים הרבות שעברו.
בהמשך (בשנת 2018) הופסק דיבוב הסדרה בפרק 104 בשל איכות הדיבוב הירודה והתרשלות של המפיקים ובמאים.
עם זאת על פי פוסט שהעלה המדבב של הדמות הראשית אבי מאיר, עקב הפופולריות ולבקשת קהילת המעריצים החל המשך דיבוב הפרקים מהנקודה בה עצרו.
והם יצאו בשנת 2024 בערוץ ג'וניור.
באפריל 2025 לראשונה החל שידור דרגון בול Z קאי בדיבוב לעברית בערוץ ג'וניור, כאשר ארבעה מהמדבבים המקוריים של דרגון בול Z (הרגיל): אבי מאיר, עמי מנדלמן, צביקה שוורצברג ויהויכין פרידלנדר חזרו לגלם את דמויותיהם (3 מתוכן דמויות ראשיות).
בישראל - רזיאל רז, האחראי על קידום הסדרה בצורה של אירועים ופעילויות נוספות למען קידום והצלחת הסדרה בישראל.
המדבבים בגרסה העברית של דרגון בול Z ו-GT היו:
דרגון היה רכב שטח 4x4, עשוי מפיברגלס שהתבסס על "טריומף פוני" מתוצרת יצרנית הרכב הבריטית טריומף, אשר הורכב על ידי אוטוקרס בטירת כרמל בשנת 1968.
בשנת 1966 קיבלה אוטוקרס את הזיכיון הבלעדי לייצור וייצוא של רכב שטח מפיתוח טריומף שהיה קרוי Triumph Pony.
ב-2 באוקטובר 1967 הגיעו לחיפה 48 ערכות ראשונות להרכבה של מכוניות שטח-שירות מדגם "טריומף פוני".
באביב 1964 יצרה מחלקת הפיתוח של "סטנדרט-טרייומף" אב-טיפוס ראשון במסגרת פרויקט "פוני".
אב-הטיפוס השני, שיוצר כמה חודשים בעקבותיו, כלל שלדה חד-מישורית שאליה הוברג מרכב מתכת, עם תא פתוח לשני אנשים, וארגז מודולרי למטען.
דגם ה"טריומף אג'קס" היה הבסיס המכני לגרסת ה"טריומף פוני".
חתימת הסכם לשיתוף פעולה בין "טריומף" ו"אוטוקרס"
בסוף פברואר 1966 חתמו "סטנדרט-טרייומף" ואוטוקרס על ההסכם ביניהן, במסגרתו רכשה היצרנית הבריטית (דרך חברת-בת שהקימה בישראל שנתיים קודם לכן) כ- 20% בבעלות על אוטוקרס.
לאחר חתימת החוזה החליטה "סטנדרט-טרייומף" להעביר את הרכבת הפוני לאוטוקרס.
מנכ"ל אוטוקרס יצחק שובינסקי, כינס מסיבת עיתונאים באוגוסט 1966. בין השאר ציין כי החברה קיבלה את הזכויות הבלעדיות ליצור הפוני, בהיקף הנאמד באלפיים יחידות לשנה: חלקן ישווקו בארץ וחלקן ייוצאו.
במסגרת הפרויקט יוצרו שישה אבות-טיפוס עד לקיץ 1965. אחד מהם, שקיבל את הסימון "X733" ברשימת מכוניות הניסוי של היצרן הבריטי, נשלח לישראל במהלך 1966. אוטוקרס חזרה והצהירה פומבית על תוכניות הפוני בפברואר 1967, ולפיהן פיתוח המכונית הושלם והחברה קיבלה זיכיון בלעדי לייצורה, בעיקר ליצוא ב"שווקים מובטחים".
הן כללו את טורקיה, יוגוסלביה, רומניה, ניגריה, גאנה, חוף השנהב, סיירה לאון, הרפובליקה של קונגו, קניה, חבש ומקסיקו.
חמש מדינות נוספות נכללו בחוזה המקורי אך נמחקו בטיוטות מאוחרות שלו.
אלו היו איראן, תאילנד, קפריסין, יוון ופוארטו ריקו.
תחילת הייצור תוכננה לאפריל-מאי 1967. במקביל שלחה טריומף לטירת הכרמל שני אבות-טיפוס של הפוני – האחד עם ארגז קצר והשני עם ארגז ארוך.
אחת המכוניות, לפחות, זכתה לרישוי מקומי ב-12 באפריל 1967, וזו ככל הידוע הפוני היחידה שנעה בכבישי ישראל עם רישום כזה.
בראשית אוקטובר נשלחו 48 הקיטים הראשונים של הפוני הסדרתית לחיפה.
עם משלוח הערכות מאנגליה עדכנה אוטוקרס כי היצור יחל בנובמבר, מועד שנדחה אחר-כך לפברואר 1968.
בפברואר 1968 החל יצורה של הפוני.
שובינסקי חזה כי בשנה הראשונה ייוצרו 500-750 יחידות התוכנית היא להגיע לקצב יצור שנתי של 3,500 יחידות ב-1973.
בפברואר 1968 נבנו עשרה מרכבים ראשונים עבור הפוני, ואלו ירדו מקו היצור בחודש מרץ.
ב-14 במרץ נפתחה תערוכת המכוניות הבינלאומית השנתית בז'נבה, שווייץ.
הפוני הוצגה על ידי אוטוקרס, לצד הגלבוע.
במרץ 1968 הפך הפוני ל"דראגון" (Dragoon), (באנגלית - לוחם רכוב על סוס).
הוחל בייצור המעשי, לאחר ניסויים ממושכים.
הניסויים לא הצליחו להפוך את הפוני/דראגון לכלי-רכב בשל למכירה.
התגלו לא מעט תקלות בייצור.
ב-4 ביוני 1968 המכונית הוצגה באקספו תל אביב בביתן התחבורה, ושובינסקי דיווח על התעניינות בה בקרב ההתיישבות העובדת.
עד 29 באפריל 1968 שלחה טריומף לחיפה 144 קיטים נוספים של הפוני שהשלימו את המספר הכולל ל-192. רוב רובם של הקיטים האלו לא נבנו מעולם.
ביוני בנתה "אוטוקרס" 20 מרכבים נוספים, ואלו הוצמדו לשלדות בחודש יולי.
במסגרת ההזמנות הנסיוניות יצאו בסוף חודש יולי חמישה דראגון לשווייץ.
באוקטובר 1968 דיווח שובינסקי על 70 מכוניות שנמכרו בחו"ל: בשווייץ, אוסטרליה, ניו זילנד ואיראן.
ב-7 ביוני, קצת למעלה מחודש לאחר משלוח הערכות האחרונות לישראל, נמצא לפוני לקוח חדש, "ליילנד מוטורס איראן".
454 ערכות פוני נשלחו לטהראן עד מאי 1970.
בסך הכל יצרה "טרייומף 745" ערכות פוני.
ב- 1970 ניסו באוטוקרס לשכפל את ה"כלמוביל" – טנדר זעיר שהורכב ב"הארגז" בתחילת העשור, וסיים את חייו כרכב קל להובלת נפט.
הארגז הפתוח של הדרגון הוחלף במכל דלק – תחילה ממתכת ובהמשך מפיברגלאס, והרכב הפך למכלית קלה, לשימושן של חברות הובלת הנפט.
המנועים מיתרת 162 הערכות שהיו בידי אוטוקרס – כולם או מרביתם – מצאו את דרכם אל מתחת למכסי המנוע של כרמל וסוסיתא, כמנוע חלופי, חדש.
דרגון בול: האגדה של שנרון (ביפנית: Doragon Bōru Shenron no Densetsu ,ドラゴンボール 神龍の伝説), נודע גם בארצות הברית בשם דרגון בול: קללת אבני האודם הוא סרט קולנוע יפני מסוגת האנימה.
את הסרט ביים דייסוקה נישיו.
היה זה הסרט הראשון המבוסס על הסדרה "דרגון בול", והראשון בסדרת סרטי המשכים אלטרנטיביים.
הסרט יצא לאור בבתי הקולנוע היפניים ב-20 בדצמבר 1986, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-28 בדצמבר 1989. הסרט גם דובב לעברית.
הסרט מתאר בצורה שונה מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי.
פני - נערה צעירה שזקוקה לעזרתו של קאמה סנין, הלוחם האגדי, על מנת שיציל את כפר מגוריה מהמלך גורומס ואנשיו.
המלך גורומס - שליט ממלכת גורמת'.
מלך אנושי לשעבר, שיצר החמדנות שלו להשיג את אבני האודם גרם לשפל כלכלי בממלכתו.
הוא הפך בהדרגה לייצור דמוי מפלצת.
הוא נלחם בגוקו, וחוזר חזרה לצורתו המקורית לאחר ששנרון משמיד את אבני האודם.
שמו מבוסס על המונח גורמה.
רייבן ומייג'ור דומו - חייליו של המלך גורומס, שמחפשים עבורו את כדורי הדרגון בול.
דרגון בול: היפהפייה הנרדמת בטירת השטן הוא סרט קולנוע יפני מסוגת האנימה.
היה זה הסרט השני המבוסס על הסדרה "דרגון בול".
הסרט יצא לאור בבתי הקולנוע היפניים ב-18 ביולי 1987, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-15 בדצמבר 1998. בשנת 2005, לאחר סיום שידורי דרגון בול GT בישראל, הסרט דובב לעברית.
לוציפר: שד-ערפד שחי בטירת השטן.
גאסטל: מפלצת אדומה שחיה בטירת השטן.
דרגון בול: החזק מנצח (ביפנית: Doragon Bōru Saikyō e no Michi ,ドラゴンボール 最強への道), או דרגון בול: נתיב העוצמה , הוא סרט קולנוע יפני מסוגת האנימה.
את הסרט ביים שיגיאסו יאמאוצ'י.
היה זה הסרט הרביעי והאחרון המבוסס על הסדרה "דרגון בול".
זהו סרט ספיישל שהופק לציון עשור לזיכיון.
הסרט מתאר בצורה שונה, ובסגנון הנפשה חדיש יותר, מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי בסדרה המקורית.
למרות היותו כלול כחלק מסרטי "דרגון בול", הוא רחוק מאוד בסגנונו משלושת הסרטים האחרים שהופקו על האנימה.
סגנון האנימציה דומה דווקא לסגנון שהוצג בדרגון בול GT וגוקו אף לבוש בדיוק באותה הצורה שבה היה לבוש ב-GT (ולא כפי שהיה לבוש ב"דרגון בול"), ואף שיר הפתיחה של GT, Dan Dan Kokoro Hikareteku, מופיע בסרט.
הסרט יצא לאור בבתי הקולנוע היפניים ב-2 במרץ 1996, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-29 באפריל 2003. הסרט גם דובב לעברית.
דרגומיר זקוב (בבולגרית: Драгомир Заков; נולד ב-24 ביולי 1975) הוא דיפלומט ופוליטיקאי בולגרי אשר כיהן כשר ההגנה של בולגריה במהלך שנת 2022.
זקוב נולד בסופיה ולמד בבית הספר בשפה הצרפתית "אלפונס דה למרטין".
ב-1998 סיים תואר ראשון ביחסים בינלאומיים באוניברסיטה לכלכלה לאומית ועולמית.
במרץ 2002 הצטרף למשלחת הבולגרית במפקדת נאט"ו.
ב-2008 חזר לבולגריה ומונה למזכיר משרד החוץ האחראי על מדיניות וביטחון ועל הארגון לביטחון ושיתוף פעולה באירופה.
בין 2011–2014 שימש כמזכיר המשלחת הבולגרית לאו"ם.
ב-2015 החל ללמוד במכללה האירופית לביטחון והגנה ברומא.
ב-2016 נשלח שוב למפקדת נאט"ו כיועץ מטעם בולגריה.
בפברואר 2017 מונה לשר במשרד החוץ.
ב-2019 מונה לראש המשלחת הבולגרית לנאט"ו.
ב-1 במרץ 2022 ראש ממשלת בולגריה קיריל פטקוב פיטר את שר ההגנה המכהן סטפן יאנב בשל קשריו עם ולדימיר פוטין.
פטקוב המליץ על זקוב כמחליף והגיש את המועמדות בפני האספה הלאומית.
מתוך 240 חברי האספה 184 הביעו תמיכה במועמדות ו-47 נמנעו.
דרגוליוב אוידניץ' (בסרבית: Драгољуб Ојданић; 1 ביוני 1941 – 6 בספטמבר 2020) היה גנרל סרבי, אשר שימש כראש המטה הכללי של צבא סרביה ומונטנגרו בין השנים 1998–2000.
אוידניץ' נולד ב-1 ביוני 1941 בכפר רבני.
אביו לחם עם הפרטיזנים של טיטו במלחמת העולם השנייה ולאחר מכן היה בכיר במיליציה המקומית.
לאחר שסיים את לימודיו התיכוניים, הוא למד בבית ספר לחי"ר בסרייבו.
לאחר מכן למד באקדמיה הצבאית בבלגרד עד 1964, ואז החל לשרת בצבא יוגוסלביה.
לאחר מכן למד בבתי ספר צבאיים מתקדמים.
הוא שימש כמפקד הבריגדה הפרולטרית ה-549, כסגן מפקד הארמייה ה-1 וכראש מחלקת המבצעים במטה הכללי.
ב-1992 הוא מונה למפקד קורפוס אוז'יצ'ה ולחם עמו במלחמת בוסניה.
בין 1993–1994 הוא שימש כראש מטה הארמייה ה-1. ב-1996 הוא מונה לסגן ראש המטה הכללי.
ב-26 בנובמבר 1998 הוא מונה לרמטכ"ל החדש.
הוא פיקד על הצבא היוגוסלבי במהלך הפצצות נאט"ו על יוגוסלביה.
ב-15 בפברואר 2000 הוא מונה באופן זמני לשר ההגנה.
הוא כיהן בתפקיד עד 4 בנובמבר של אותה שנה.
ב-25 באפריל 2002, הוסגר אוידניץ' לידי בית הדין הבין-לאומי לצדק (ICJ) באשמת פשעי מלחמה.
בפברואר 2009 הוא נידון ל-15 שנות מאסר על פשעי מלחמה בקוסובו ובבוסניה.
הוא שוחרר ב-29 באוגוסט 2013 לאחר שריצה שני שלישים מעונשו.
הוא נפטר בבלגרד ב-6 בספטמבר 2020.
דרגון C106 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים.
הטיסה הראשונה בוצע בשנת 2014. טיסה השלישית ואחרונה הסתיימה בשנת 2020.
החללית יכולה להעביר לתחנת החלל ולהחזיר ממנה 3,300 ק"ג של מטען.
היא מצוידת בפאנל סולארי שמספק כ-4 קוו"ט חשמל.
חיבור לתחנת החלל בוצע על ידי זרוע רובוטי קנדארם2. נחיתה על כדור הארץ מבוצעת בעזרת מערכת מצנחים.
החללית הייתה קפסולת חלל מדגם דרגון השישית שנבנתה על ידי SpaceX.
היא שוגרה לראשונה בשנת 2014 במסגרת משימה "SpaceX CRS-4".
השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 41 לתחנת החלל הבין-לאומית.
נחיתה לכדור הארץ בוצע ב-25 באוקטובר בקרבת החוף המזרחי.
לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר.
השיגור השני בוצע ביוני 2017 במסגרת משימה "SpaceX CRS-11".
השיגור בוצע על ידי משגר שמתואם לשימוש חוזר.
המשגר נחת הצלחה באזור נחיתה מס' 1 בקייפ קנוורל.
לכידה, פירוק מטען, העמסה מחדש ושחרור בוצעו על ידי משלחת מס' 52 לתחנת החלל הבין-לאומית.
הנחיתה התרחשה ב-3 ביולי בקרבת חופי קליפורניה.
השיגור השלישי בוצע בדצמבר 2019 במסגרת משימה "SpaceX CRS-19".
היא נחתה בהצלחה באסדה ימית OSICLY.
לכידה, פירוק מטען, העמסה מחדש ושחרור בוצעו על ידי משלחת מס' 61 לתחנת החלל הבין-לאומית.
לאחר חזרה ממשימה השלישית הוחלט להוציא את החללית משימוש עקב מעבר לשימוש בחללית מדגם דרגון 2
כמו כן לתחנת החלל הגיע חלק ראשון של פאנל סולארי מסוג ROSA.3 SpaceX CRS-19 פאלקון 9 B1058.1 5 בדצמבר 2019 7 בינואר 2020 2,617 1,633 המטען כלל בין היתר 12 לוויינים שבהמשך שוגרו על ידי צוות תחנת החלל ובחלקו הועברו לחללית מדגם סיגנוס ושוחררו למסלול ממנה
Dragon C113 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים.
הטיסה הראשונה בוצע בשנת 2017. הטיסה השנייה ואחרונה הסתיימה בשנת 2019.
החללית הייתה קפסולת חלל מדגם דרגון ה-13 ואחרונה שנבנתה על ידי SpaceX.
היא שוגרה לראשונה בשנת 2017 במסגרת משימה "SpaceX CRS-12".
השיגור בוצע מנמל החלל קייפ קנוורל בעזרת משגר פאלקון 9. המשגר נחת הבצלחה באזור נחיתה מס' 1 בקייפ קוננרל.
חיבור לתחנת החלל מבוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 52 לתחנת החלל הבין-לאומית ומשלחת מס' 53 לתחנת החלל הבין-לאומית.
נחיתה לכדור הארץ בוצע ב-17 בספטמבר 2017 בקרבת חופי קליפורניה.
השיגור השני בוצע במאי 2019 במסגרת משימה "SpaceX CRS-17".
השיגור בוצע מנמל החלל קייפ קנוורל בעזרת משגר פאלקון 9. המשגר נחת הבצלחה בבאסדה ימית OCISLY.
חיבור לתחנת החלל מבוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 59 לתחנת החלל הבין-לאומית.
הנחיתה התרחשה ב-3 ביוני בקרבת חופי קליפורניה.
לאחר חזרה ממשימה השנייה הוחלט להוציא את החללית משימוש.
החללית נתרמה להצגב במוזיון למדע בשיקגו
Dragon C108 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה העומסה בציודים ומסמכים.
הטיסה הראשונה בוצע בשנת 2015. טיסה השלישית ואחרונה הסתיימה בשנת 2019.
החללית הייתה קפסולת חלל מדגם דרגון השמינית שנבנתה על ידי SpaceX.
היא שוגרה לראשונה בשנת 2015 במסגרת משימה "SpaceX CRS-6".
השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 43 לתחנת החלל הבין-לאומית.
נחיתה לכדור הארץ בוצע ב-21 במאי בקרבת החוף המזרחי.
השיגור השני בוצע בדצמבר 2017 במסגרת משימה "SpaceX CRS-13".
המשגר נחת בהצלחה באזור נחיתה מס' 1 בקייפ קנוורל.
לכידה, פירוק מטען, העמסה מחדש ושחרור בוצעו על ידי משלחת מס' 54 לתחנת החלל הבין-לאומית ומשלחת מס' 55. הנחיתה התרחשה ב-13 בינואר 2018 בקרבת חופי קליפורניה.
השיגור השלישי בוצע ביולי 2019 במסגרת משימה "SpaceX CRS-18".
חיבור לתחנת החלל מבוצע על ידי זעור רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 60 לתחנת החלל הבין-לאומית.
הנחיתה התרחשה ב-27 באוגוסט בקרבת חופי קליפורניה.
לאחר חזרה ממשימה השלישית הוחלט להוציא את החללית משימוש עקב מעבר לחלליות מדגם דרגון 2.
כמו כן הגיע מתאם חדש למערכת העגינה.
Dragon C112 היא קפסולת חלל אמריקאית שהייתה מיועדת להעברת מטענים לתחנת החלל הבין-לאומית ובדרך חזרה הועמסה בציודים ומסמכים.
הטיסה הראשונה בוצע בשנת 2017. הטיסה השלישית ואחרונה הסתיימה בשנת 2020.
החללית הייתה קפסולת חלל מדגם דרגון ה-12 ואחרונה שנבנתה על ידי SpaceX.
היא שוגרה לראשונה בשנת 2017 במסגרת משימה "SpaceX CRS-10".
השיגור בוצע מנמל החלל קייפ קנוורל בעזרת משגר פאלקון 9. המשגר נחת בהמשך באזור נחיתה מס' 1 בקייפ קנוורל.
חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 50 לתחנת החלל הבין-לאומית.
נחיתה לכדור הארץ בוצע ב-19 במרץ 2017 בקרבת חופי קליפורניה.
השיגור השני בוצע בדצמבר 2019 במסגרת משימה "SpaceX CRS-16" לאחר מספר דחיות.
המשגר B1050.1 היה מתוכנן לנחות באזור נחיתה מס' 1 אך לא הצליח להגיע ליעד ונחת בים בקרת החוף.
הנחיתה בוצע ללא פגיעה במשגר והוא נותר שמיש לשיגורים נוספים.
חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 57 לתחנת החלל הבין-לאומית ומשלחת מס' 58 לתחנת החלל הבין-לאומית.
הנחיתה התרחשה ב-14 בינואר בקרבת חופי קליפורניה.
השיגור השלישי בוצע במרץ 2020 במסגרת משימה "SpaceX CRS-20" לאחר מספר דחיות.
המשגר B1059.2 נחת באזור נחיתה מס' 1. חיבור לתחנת החלל בוצע על ידי זרוע רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 62 לתחנת החלל הבין-לאומית ומשלחת מס' 63. הנחיתה התרחשה ב-7 באפריל בקרבת חופי קליפורניה.
לאחר חזרה ממשימה שלישית הוחלט להוציא את החללית משימוש.
דרגון בול (ביפנית: ドラゴンボール, באנגלית: Dragon Ball) סדרת מאנגה יפנית פופולרית שנכתבה ואוירה על ידי אקירה טוריאמה בהשראת הרומן הסיני העממי "המסע למערב".
הסדרה, אשר פורסמה במקור במגזין "שונן ג'אמפ" וכוללת 519 פרקים, יצאה לשווקים ב-42 כרכים.
המאנגה נוצרה בהשראת הרומן הסיני "מסע למערב" וסרטי אמנויות לחימה מהונג קונג.
בעוד שבתחילה הסיפור היה יותר קומי בהמשך הסדרה התמקדה יותר בלחימה.
עם השנים הפכה דרגון בול לאחת מסדרות המאנגה המצליחות ביותר בכל הזמנים.
הפופולריות של הסדרה תרמה בין היתר לכך שהמגזין בו היא פורסמה במקור, Weekly Shōnen Jump, מכר בשיא 6.53 מיליון עותקים מדי שבוע.
לאורך השנים נמכרו 160 מיליון עותקים של הכרכים של המאנגה ביפן לבד, ו-260 מיליון עותקים של הכרכים מחוץ ליפן - מה שהופך את המאנגה לאחת מסדרות המאנגה המצליחות ביותר מבחינה מסחרית בכל הזמנים.
הסדרה נחשבת גם לאחת מסדרות המאנגה המשפיעות ביותר בכל הזמנים, אשר השפיעה רבות על יצירותיהם של אמני מאנגה בולטים כמו אייצ'ירו אודה (היוצר של "וואן פיס"), מסאשי קישימוטו (היוצר של "נארוטו"), וטאיטו קובו (היוצר של "בליץ'").
סדרת "המשכון" בשם "דרגון בול סופר", שנכתבה ואוירה על ידי אקירה טוריאמה, פורסמה במגזין V Jump בין השנים 2015 עד 2018.
העלילה מתמקדת בהרפתקאותיו של סון גוקו, מילדות ועד בגרות, בעודו מתאמן באמנויות לחימה ובעת שהוא מחפש ברחבי העולם אחר שבעת כדורי הדרקון הקסומים אשר מסוגלים לזמן את הדרקון שנלונג אשר מגשים משאלות.
לאורך המסע של סון גוקו הוא מכיר חברים שונים ונלחם בנבלים שונים אשר רבים מהם מנסים למצוא גם את שבעת כדורי הדרקון.
דרגון בול: אבולוציה הוא סרט גיבורי-על לייב אקשן אמריקאי משנת 2009, המבוסס על סדרת המאנגה והאנימה הפופולרית "דרגון בול" מאת אקירה טוריאמה.
הסרט בוים על ידי ג'יימס וונג, עם תסריט מאת בן רמזי.
בין השחקנים הראשיים נמנים ג'סטין צ'טווין (סון גוקו), צ'או יון-פאט (מאסטר רושי), אמי רוסום (בולמה), ג'יימי צ'ונג (צ'י-צ'י), ג'יימס מרסטרס (לורד פיקולו) וג'ון פארק (יאמצ'ה).
הסרט עוקב אחר גוקו, נער צעיר היוצא למסע לאסוף את שבעת כדורי הדרגון בול כדי למנוע מלורד פיקולו להשיגם ולהשתלט על העולם.
הסרט הופק בתקציב של 30 מיליון דולר והכניס כ-58.2 מיליון דולר ברחבי העולם.
גוקו, נער מתבגר, מתאמן באמנויות לחימה תחת הדרכת סבו, גוהאן.
ביום הולדתו ה-18, גוקו מקבל מסבו את כדור הדרגון בול הרביעי, אחד משבעת הכדורים המעניקים משאלה למי שאוסף את כולם.
לאחר שסבו מותקף ונהרג על ידי לורד פיקולו, גוקו יוצא למסע למצוא את מאסטר רושי ולאסוף את שאר הכדורים, במטרה למנוע מפיקולו להשתמש בהם להשתלט על העולם.
במהלך המסע, מצטרפים אליו בולמה, מדענית המחפשת את הכדורים למטרותיה, ויאמצ'ה, גנב מדבר.
הקבוצה מתמודדת עם אתגרים רבים, כולל קרבות מול פיקולו ומשרתיו, במטרה להציל את העולם.
ג'סטין צ'טווין – סון גוקו, לוחם צעיר בעל כוחות מיוחדים.
צ'או יון-פאט – מאסטר רושי, מאסטר אמנויות לחימה ומורו של גוקו.
אמי רוסום – בולמה, מדענית המחפשת את כדורי הדרגון בול.
ג'יימי צ'ונג – צ'י-צ'י, לוחמת ואהובתו של גוקו.
ג'יימס מרסטרס – לורד פיקולו, נבל המבקש להשיג את הכדורים להשתלטות על העולם.
ג'וּן פארק – יאמצ'ה, גנב המדבר המצטרף למסע.
הסרט נחל כישלון ביקורתי ומסחרי כאחד.
המבקרים והמעריצים כאחד ציינו לרעה את התסריט, השחקנים ואת חוסר הנאמנות לחומר המקור.
בנוסף, הסרט הכניס רק 9.4 מיליון דולר בצפון אמריקה וסה"כ 56.5 מיליון דולר ברחבי העולם מול תקציב של 30 מיליון דולר.
הסרט היה אמור להיות הראשון בסדרה, אם כי כל הסרטים הבאים בוטלו.
לסרט הייתה השפעה שלילית על עיבודים עתידיים של אנימה לקולנוע בשל הליהוק, חוסר נאמנות לחומר המקור וכישלון בקופות.
באתר "Rotten Tomatoes" הוא זכה לציון של 15% המבוסס על 61 ביקורות, עם הקונצנזוס: "עיבוד שטחי וחסר חיים למקור האהוב, הסרט מאכזב את המעריצים והצופים כאחד." באתר "Metacritic" קיבל הסרט ציון ממוצע של 45 מתוך 100, המבוסס על 21 ביקורות, המעיד על "ביקורות מעורבות או ממוצעות".
מבקרים מקצועיים ציינו את הסטייה המשמעותית מהחומר המקורי, תסריט חלש ואפקטים מיוחדים מאכזבים.
דרגות הוורמאכט הן הדרגות שהיו נהוגות בוורמאכט, שמו הרשמי של צבא הקבע של גרמניה הנאצית בשנים 1935–1945. הוורמאכט כלל שלוש זרועות: חיל יבשה - Heer, חיל אוויר - לופטוואפה וחיל ים - קריגסמרינה.
הדרגות כמו גם טלאי הצווארון (קרגנשפיגל) כללו צבעי ואפנפרבה שונים בהתאם לחיל או זרוע אליהן השתייכו.
כך לדוגמה קצין שריון בחיל היבשה, ענד דרגות בעלות פאות בצבע ורוד וטלאי צווארון עם סמל חיל השריון ופאות ורודות.
דרגות הוורמאכט הֶר (חיל היבשה) Heer לופטוואפה (חיל אוויר)Luftwaffe קריגסמרינה (חיל הים) Kriegsmarine המקבילה הצה"ליתסולדט Soldatהשם היה משתנה בהתאם לתפקיד החייל.פירוט בהמשך הערך.
פירוש המילה אובר הוא "רב-", כמו רב-סמל או רב-סרן, לכן אובר מאאט הוא "רב משק"
אונטר הוא "סגן", כמו "סגן-אלוף" או "משנה", כמו "סגן משנה".
המושג גנרל דר (של משהו) מתייחס לגנרל של התותחנים או גנרל של השריון.
יכול להיות גם גנרל האחראי לתחזוקה או לוגיסטיקה במטה.
דרגות חוגרים על פי תפקידם
כינויי דרגות החוגרים הנמוכות ביותר בצבא היבשה, "סולדט" ו-"אובר סולדט", היו כינויים גנריים; למעשה בכל חיל היה נהוג להעניק שמות שונים לדרגות החוגרים האלו, בהתאם לתפקידם הצבאי.
+דרגות החוגרים בצבא היבשהענףכינוי לדרגת הטוראיכינוי לדרגת הטר"שחיל רגלים
גרנדיר (Grenadier) (מאז אוקטובר 1942)
אובר-מוסקטיר (Obermusketier)חיל רגלים משוריין (עד יולי 1943)פאנצרשוצה (Panzerschütze)אובר-פאנצרשוצה (Oberpanzerschütze)חיל רגלים ממוכן ומשוריין
(החל מיולי 1943)פאנצרגרנדיר (Panzergrenadier)פאנצראוברגרנדיר (Panzerobergrenadier)חיל רגלים קל, חיל רגלים הררייגר (Jäger)אובר-שוצה (Oberschütze)חיל פרשיםרייטר (Reiter)אובר-רייטר (Oberreiter)חיל תותחניםקאנוניר (Kanonier)
באואוברפיונייר (Bauoberpionier)חיל בנאיםבאוסולדט (Bausoldat)אובר-באו-סולדט (Oberbausoldat)חיל קשרפונקר (Funker)
אובר-פרנשפרייכר (Oberfernsprecher)חיל שריוןלוחם שריוןפאנצרשוצה (Panzerschütze)אובר-פאנצרשוצה (Oberpanzerschütze)מהנדס שריוןפאנצרפיונייר (Panzerpionier)אובר-פאנצרפיונייר (Oberpanzerpionier)קשר שריוןפאנצרפונקר (Panzerfunker)אובר-פאנצרפונקר (Oberpanzerfunker)חיל נ"טפאנצריגר (Panzerjäger)אובר-פאנצריגר (Oberpanzerjäger)חיל אופנועניםקראדשוצה (Kradschütze)קראדאוברשוצה (Kradoberschütze)משטרה צבאיתפלדז'נדרם (Feldgendarm)פלדאוברז'נדרם (Feldobergendarm)חיל תובלה ולוגיסטיקהפרהר (Fahrer)
אוברקראפטפהרר (Oberkraftfahrer)חיל רפואהסניטטססולדט (Sanitätssoldat)סניטטסאוברסולדט (Sanitätsobersoldat)חיל וטרינריהוטריירסולדט (Veteriärsoldat)וטרייראוברסולדט (Veteriärobersoldat)תזמורת צבאיתמוזיקר (Musiker) (עד 1936)
דרגון בול Z (ביפנית: ドラゴンボールZ - Doragon Bōru Zetto; בתעתיק לעברית: דוֹרָגוֹן בּוֹרוּ זֶטְוֹ) היא סדרת אנימה יפנית מסוגת השונן.
הסדרה מבוססת על מאנגה בשם "דרגון בול", שנכתבה על ידי אקירה טוריאמה, שגם יצר את הסדרה.
הסדרה שודרה בין 1989 ל-1996 בערוץ "Fuji", והופקה על ידי סטודיו ההנפשה "טואי".
הסדרה כוללת 291 פרקים שחולקו ל-5 קשתות סיפור (המכונות "סאגות"), והיא מהווה המשך לסדרה "דרגון בול" ששודרה בין 1986 ל-1989 וכיסתה את 194 הפרקים הראשונים של המאנגה.
הסדרה "דרגון בול Z" מכסה את 325 הפרקים הנותרים של המאנגה ובכך מהווה את עיקר העיבוד הטלוויזיוני למאנגה.
הסדרה עוקבת אחרי הרפתקאותיה של סון גוקו שיחד עם חבריו, צריכים להגן על כדור הארץ מפני חוצנים הרוצים לכבוש את הכוכב (דוגמת פריזה ומקיטה), אנדרואידים המחפשים לנקום בגוקו (דוגמת סל) ויצורים אחרים (כגון מאג'ין בו).
בעוד שהסדרה המקורית "דרגון בול" עוקבת אחרי התפתחותו גוקו מילדות לנערות, דרגון בול Z היא המשך חייו הבוגרים, ועוקבת באותו זמן גם אחרי חיי בניו, ובפרט גוהאן כמו גם אחר התפתחות יריביו פיקורו ומקיטה הנהפכים מאויבים לבעלי ברית.
הסדרה זכתה לפופולריות רבה בקרב צעירים ביפן, בארצות הברית, בישראל, ואף ברחבי העולם.
לאחר פרסום הסדרה נוצרו המוני פריטים למעריצים מתוך יקום הסדרה כולל 17 סרטים (שרובם דובבו לעברית) ו-148 משחקי וידאו, רבים מהם יוצאים רק ביפן, וכן שורה של פסקולים מתוך חומר זה.
דרגון בול Z נהפך לסמל תרבותי, כולל שידור גרסה מחודשת ומקוצרת של הסדרה שנקראת "דרגון בול קאי".
לסדרה היו גם שתי סדרות המשך; דרגון בול GT ששודרה מיד לאחר מכן, ודרגון בול סופר שנוצרה כעשרים שנה לאחר מכן.
בישראל, שודרה הסדרה המדובבת לעברית בערוץ הילדים וזכתה להצלחה גדולה, ומיד לאחריה אף לדיבוב עברי לסדרת ההמשך "דרגון בול GT".
בשנת 2009 הפיקו אולפני טואי עיבוד מחודש לסדרה בשם "דרגון בול Z קאי", בה מעללי הסדרה שוכתבו כך שיתאימו יותר לעלילת המאנגה תוך כדי השמטת מרבית סצנות ופרקי ה"פילר" שאינם מבוססים על עלילת המאנגה.
הצלחת סדרת האנימה הובילה לימים להפקתה של סדרת המשך, "דרגון בול סופר", שהחלה את שידוריה בשנת 2015.
סאגהפרקים במאנגהזמני ריצהפרקים מקבילים באנימהתאריכי שידור (יפן)תאריכי שידור (ארצות הברית)תאריכי שידור (ישראל)שודרה לראשונהשודרה לאחרונהשודרה לראשונהשודרה לאחרונה1הסאיאנים195-2411988-19891-3526 באפריל 19897 בפברואר 199023 בספטמבר 1996 (מצונזרת)
הרקע העלילתי ל"דרגון בול Z" מתרחש 5 שנים לאחר האירועים בסוף הסדרה הקודמת "דרגון בול".
הרקע לא מסופר באופן רציף, אך מוזכר בקו העלילה על ידי מונולוגים או דיאלוגים של הדמויות, וכן בסרטים ובספיישלים הטלוויזיוניים שהופקו על ידי אולפני טואי.
עיקר הרקע לסדרה מסופר בספיישל הטלוויזיוני "בארדוק אבא של גוקו", אשר מתחיל בכוכב בז'יטה - מקום מוצאם של שבט הסאייה, גזע חייזרי של דמויי אדם בעלי זנב המסוגלים להפוך לקוף בזמן ירח מלא.
על הכוכב שולט מלך (אביו של מקיטה).
הסאיאנים באותה עת היו עושי דברו הנאמנים של רודן החלל האימתני פריזה (המכונה בדיבוב העברי פַּאריז).
בין הסאיינים לפריזה יש הסכם האומר כי כל עוד הסאיינים יכבשו כוכבים לטובתו, הוא ישאיר אותם בחיים.
במהלך משימה לכיבוש כוכב בה השתתף בארדוק, אביו הביולוגי של גוקו, הוא מקבל מאחד המקומיים יכולת לחזות את העתיד כנקמה על כיבוש כוכבו, במטרה שיידע איך יגיע קיצם של הסאיאנים.
בארדוק מקבל חזון לעתיד שבו פריזה משמיד את כוכב בז'יטה ומזהיר את בני כוכבו על כך, אך הם מתייחסים לכך בזלזול.
בד בבד נולד בנו, קאקארוטו (לימים ייקרא: "סון גוקו"), ובשל עוצמתו החלשה נשלח לגדול בכדור הארץ ולכבוש את הכוכב כשיגיע לבגרות.
בארדוק יוצא להילחם נגד פריזה לאחר שמבין כי הוא היחיד שיכול לשנות את העתיד, ומנסה להרוג אותו, אך פריזה מתגלה כהרבה יותר חזק, והורג את בארדוק במתקפת אנרגיה שלאחר מכן משמידה את כוכב בז'יטה.
לפי פריזה, הוא מסיים את משימתו להשמיד את כל הסאיינים, אך ראדיץ, נאפה, הנסיך מקיטה ה-4 נשלחו על ידי פריזה למשימה מחוץ לכוכב כדי להמשיך ולשרת אותו, וקאקארוטו התינוק נותר בחיים לאחר שאביו שיגר אותו בחללית לכדור הארץ, מה שהוביל לתחילת הסדרה עצמה ולחלק מהאירועים בסאגה הראשונה בדרגון בול זי.
הסדרה מתחילה כ-5 שנים לאחר סיום אירועי דרגון בול עם הגעתו של ראדיץ, אחיו של גוקו, לכדור הארץ.
גוקו וצ'יצ'י נשואים כחמש שנים והם הורים לילד בן 4 בשם סון גוהאן, הנקרא כך על שם סבו (מצד גוקו).
בהגעתו, מתכנן ראדיץ, פיראט חלל ממוצא סאייני, לצרף את אחיו לסאיינים האחרונים שנשארו חיים לאחר שכוכבם התפוצץ.
הוא מגלה לגוקו כי הוא למעשה חייזר סאייני שנשלח לכדור הארץ על מנת להשמידו כשיגדל, אך בעקבות מכה חזקה שחטף בראשו בילדותו שינה את הרגליו המולדים.
ראדיץ מחליט "להחזירו למוטב" ומבין שעליו לעורר אותו בדוחק לבצע מעשי הרג של תושבי הכוכב ולכן חוטף את בנו ומכריח אותו להביא לו עד למחרת 100 גופות של אנשי הכוכב, אחרת הוא יהרוג את בנו.
גוקו ופיקולו, שהיו לאויבים הגדולים ביותר, מחליטים לשתף פעולה ולהילחם יחד נגד ראדיץ, ומצליחים להביסו לאחר שגוקו מקריב את חייו.
בעת מותו של ראדיץ, הוא מספיק להודיע לשני הסאיינים הנוספים הנותרים אודות הדרגון בול, דבר שדרבן אותם להגיע אל כדור הארץ ברצונם לזכות בחיי נצח.
ראדיץ מבשר לפיקורו שחבריו הסאיינים, שחזקים ממנו פי כמה וכמה, יגיעו בעוד כשנה מיום מותו ויחזירו אותו לחיים, פיקולו מעדכן את קרילין, קאמה סנין ובורומה על שאירע והם מחליטים ליצור קשר עם חבריהם מתחרויות אמנויות הלחימה מהעבר ולהתאמן לקראת בוא החייזרים הפולשים.
שנה אחר מות ראדיץ, הגיעו הסייאנים, מקיטה ונאפה, לכדור הארץ ולאחר שהשמידו את העיר המזרחית, כוחות הצבא והתקשורת שנקרו בדרכם המשיכו אל עבר שדה הקרב ששם נלחמו בהם חבריו של גוקו.
באותו הזמן גוקו סיים את אימוניו אצל המלך קאיו והוחזר לחיים אך טרם הגיע לשדה הקרב.
כשמגיע גוקו הוא מגלה שמרבית חבריו נהרגו בקרב, ורק בנו וקרילין שרדו, הוא מתפנה לטפל בנאפה ומביס אותו בקלות יתרה, מה שמעורר את זעם שותפו, מקיטה, שמחליט לרצוח אותו בעקבות ההפסד.
לאחר הקרב המייגע נגד מקיטה, מתירים לו גוקו וחבריו שנשארו בחיים לברוח מכדור הארץ כשהוא גוסס וכשכבודו נרמס.
עם מותו של פיקולו, נהרג גם קאמי, חציו הטוב של פיקולו ויוצר כדורי הדרגון בול.
לפיכך, הם חדלו מלעבוד עד חזרתו של קאמי (ופיקולו במקביל) לחיים.
על מנת להחזיר את כל לוחמי ה-Z שמתו בקרב נגד הסאיינים, יצאו גוהאן, קרילין ובולמה לאסוף את כדורי הדרגון בול בכוכב הנקרא נאמק, שהוא כוכב המוצא של פיקולו ושל כדורי הדרגון בול.
בהגעתם הם מגלים שגם מקיטה וגם רודן החלל פריזה רוצים את כדורי הדרגון בול הנאמקיים לעצמם.
בתחילה, מחסל מקיטה את עוזריו האישיים של פריזה: קווי, דודוריה וזארבון.
לאחר מכן הוא נלחם עם קרילין וגוהאן נגד המשרתים החזקים ביותר של פריזה, צוות גיניו.
גוקו מצטרף ועוזר להביסם, אך קפטן גיניו פוצע את עצמו אנושות ואז מחליף את גופו עם זה של גוקו.
רק לאחר קרב משותף בין גוקו (בגופו הפצוע של גיניו),מקיטה וגוהאן, מובס גיניו ותודעתו מועברת בטעות לגופה של צפרדע.
גוקו נאלץ להתעכב על מנת לרפא את גופו, בזמן שמקיטה, גוהאן וקרילין החלו את הקרב נגד פריזה.
פיקולו הצטרף בהמשך על ידי שימוש בשתי משאלות של כדורי הדרגון בול.
לאחר שאף אחד מהלוחמים לא הצליח להביס את פריזה, הצטרף גוקו לקרב ויחד הם מצליחים להדוף את פריזה.
אבל, פריזה אינו מובס וכנקמה פוצע אנושות את פיקולו ורוצח את קרילין.
גוקו שנזעם ממות חברו הטוב הופך לסופר סאיין האגדי ומתעמת עם פריזה לבדו, בזמן שגוהאן חוזר לספינה עם פיקולו.
בקרב עצמו פריזה מטיל כדור אנרגיה לליבת הכוכב, ומתחילה ספירה לאחור עד השמדתו המוחלטת של כוכב נאמק.
הקרב מסתיים לאחר שפריזה חותך את עצמו לשניים בטעות בניסיון לחסל את גוקו, שחס על פריזה ונותן לו מספיק אנרגיה כדי לברוח מהכוכב הקורס, אך פריזה מצדו תוקף את גוקו שהורג אותו.
במהלך הקרב נעשה שימוש בשנרון כך שכל מי שנרצח על ידי פריזה ואנשיו יחזור לחיים, ולאחר מכן המשאלה השלישית של נאמק מעבירה את כולם, למעט גוקו ופריזה לכדור הארץ.
בסוף הסאגה, מחזירים גוהאן ובולמה לחיים את טיין שינהאן, יאמצ'ה וצ'אוטזו שהתאמנו אצל האל קאי הצפוני בעודם מתים, וכשגוהאן מבקש להחזיר לחיים את אביו, מתברר כי גוקו עודנו חי.
אחרי שהובס, מגיע פריזה לכדור הארץ כסייבורג עם אביו וחייליו במטרה לנקום בסון גוקו, אולם אלה מחוסלים על ידי נער מסתורי שהגיע לכדור הארץ, לא לפני שלוחמי ה-Z מתקהלים כדי לעצור את פריזה.
תוך כדי הקרב מתגלה כי הנער יכול להפוך לסופר סאיין בדומה לגוקו.
אחרי מותם מגיע גוקו, שהתגלה ששרד את הקרב עם פריזה הרבה לפני כן.
גוקו והנער עורכים קרב ידידותי ובסופו מזהיר הנער לגוקו כי אנדרואידים, פרי יצירתו של אויב ישן של גוקו, דוקטור ג'ירו מ"צבא הסרט האדום", מתכננים להרוג אותו.
בנוסף הוא מזהיר את גוקו ממחלת לב שתתקוף אותו.
לאחר מכן, מתגלה כי זהו טראנקס, בנו של מקיטה ובולמה שהגיע להווה מהעתיד, כדי להזהיר את ההווה מהעתיד העגום, ובתקווה לשנותו.
3 שנים עוברות ושני אנדרואידים מופיעים, 19 ו-20, במטרה להרוג את גוקו.
19 נלחם נגד גוקו ומצליח להתישו עקב מחלת הלב של גוקו, שהורידה את כושר הלחימה שלו בקרב.
מקיטה הופך לסופר סאיין ומחסל את 19, ואנדרואיד 20 בורח במטרה לשחרר את אנדרואידים 17 ו-18. הוא מצליח, אך הם הורגים אותו בשחרורם ומשחררים את אנדרואיד 16. לוחמי ה-Z מובסים על ידי 17 ו-18, ופיקולו מחליט להתמזג עם גוד והופך את עצמו ל"סופר נאמק".
בו בזמן מפלצת "ביו אנדרואיד" בשם "סל" (Cell) שהגיעה מעתיד אחר (שבו 17, 18 וטראנקס מחוסלים) מופיעה, וברצונו לשאוב את אנדרואידים 17 ו-18 בציר הזמן הנוכחי על מנת להגיע לצורה המושלמת שלו.
סל פוגש בפיקולו אך מובס וכתוצאה מכך מחליט לברוח ולחזק את כוחו עוד יותר על ידי שאיבת בני אדם לתוכו באמצעות זנבו.
גוקו מחלים ממחלת הלב שלו, פוגש במקיטה, ומודיע לו שישנה דרך להתעלות מעל צורת הסופר סאיין במקום בשם "חדר הזמן והנשמה".
גוקו לוקח את גוהאן, מקיטה וטראנקס למצפה של קאמי, היכן שנמצא החדר, מקיטה וטראנקס נכנסים ראשונים.
פיקולו פוגש ב-17 והשניים נלחמים בקרב איתנים שמופרע על ידי הצטרפותו של סל.
פיקולו ו-17 מאחדים כוחות ואף על פי שהם מנסים לעזור ל-17 לא להישאב על ידי סל, סל מצליח להביס את פיקולו, לשאוב את 17 ולהגיע לצורה החצי מושלמת שלו.
בדיוק כאשר הוא פונה לבלוע את 18 מופיע מקיטה שסיים את אימוניו ומכה את סל שוק על ירך.
אולם סל משכנע אותו שיתן לו לבלוע את 18 כדי שלמקיטה חדור רוח הלחימה תהיה הזדמנות ללחום במישהו ש"שווה לו".
למרות נסיונותיהם של לוחמי ה-Z, סל מצליח לבלוע את 18 ולהפוך לסל המושלם.
עקב חוזקו האדיר של סל המושלם, אף אחד מלוחמי ה-Z לא יכול להביסו, ובפרט לא מקיטה שמובס בקלות על ידיו וטראנקס שהצליח אמנם להתעלות על אביו והחזיק מעמד יותר זמן נגדו.
לאחר שהביס את טראנקס, סל מחליט ליצור טורניר אמנויות לחימה בשם "משחקי סל", מקים זירה לצורך כך, ומודיע לאזרחי העולם באמצעות הטלוויזיה על הטורניר ושברצונו לפגוש את הלוחם שיביס אותו, ואם אף אחד לא יצליח להביס אותו כדור הארץ יחוסל.
גוקו וגוהאן נכנסים לחדר הזמן והנשמה כדי להפוך את גוהאן לסופר סאיין ומאוחר יותר להשיג שליטה מלאה בצורת הסופר סאיין, דבר שמחזק אותם עוד יותר.
הטורניר מתחיל, וסל פוגש את הלוחמים המעטים שנענו לקריאתו: לוחמי ה-Z, בנוסף לאדם רברבן בשם "מר שטן", אלוף העולם באמנויות לחימה לשעבר שטוען כי הוא "הלוחם הכי חזק בעולם" ותלמידיו.
מלא ביטחון עצמי הוא ניגש להילחם ראשון בסל.
אך סל מעיף אותו ואת תלמידיו מהזירה בשניות.
לאחר מכן גוקו מאתגר אותו והם נלחמים שווה בשווה במיטב יכולותיהם.
לאחר זמן מה גוקו מוותר ומכניס לזירה את בנו גוהאן.
גוהאן בהתחלה גם נלחם נגד סל שווה בשווה אבל האופי העדין של גוהאן גורם לו להתחיל לאבד את רוח הלחימה וסל מנצל זאת כדי להתיש אותו.
כשסל מחסל את אנדרואיד 16, שהשתתף עם לוחמי ה-Z, גוהאן לא מצליח להחזיק את כעסו והופך לראשונה לסופר סאיין 2, ונעשה חזק יותר מסל.
כשסל מבין שהוא עומד להפסיד הוא מנפח את גופו למעין פצצה בממדי ענק במטרה להשמיד את כדור הארץ.
גוקו משתגר איתו לכוכב של האל קאיו הצפוני, וכתוצאה מכך מקריב את חייו על מנת לנצחו.
למרות מאמציו של גוקו, סל שרד את הפיצוץ וחוזר לכדור הארץ (בזמן שגוקו מת) עם עוצמה חזקה יותר.
סל יוצר קאמהאהמהאה ענקי ויורה אותו ובכך מתכנן להשמיד את כל מערכת השמש.
גוהאן, כשידו השמאלית שבורה, יוצר קאמהאהמהאה ביד אחת ויורה אותה על סל.
יש קרב אדיר בין הקאמהאהמהאה של שניהם.
כשגוהאן עומד להפסיד, גוקו מופיע כרוח ומעודד את גוהאן לא לוותר ולשחרר את כל הכעס שלו וביחד עם אביו, גוהאן מצליח להגדיל את הקאמהאהמהאה שלו ולהרוג את סל.
לאחר מכן, כל החבורה הולכת למקדש של קאמי ומזמנים את שנרון מהדרגון בול.
קרילין (שהתאהב באנדרואיד 18) מבקש משנרון להפוך את אנדרואיד 18 לאנושית, אך משום שכוחם של האנדרואידים עולה על שנרון הוא לא יכול לעשות זאת וקרילין מבקש במקום להוציא את חומר הנפץ מהאנדרואידים.
כשהחבורה רוצה להחזיר את גוקו לחיים, גוקו מתקשר איתם ואומר להם לא להחזיר אותו וכדאי שהוא יישאר בעולם הבא וגוהאן עכשיו יהיה שומר כדור הארץ.
טראנקס (שהתחזק בהרבה מאז הקרב נגד סל) חוזר לציר הזמן שלו בעתיד, מחסל את 17 ו-18, ולאחר מכן את סל הבלתי מושלם של אותו ציר הזמן, בכך הוא מציל את עולמו.
7 שנים לאחר מותו של סל, גוקו עדיין בעולם הנשמות לאחר שנהרג בקרב נגד סל, גוהאן הזניח את האימונים והפך לתלמיד תיכון מחונן, ומקיטה המשיך באימוניו בשביל להיות יותר חזק מגוקו.
טראנקס וגוטן, בניהם של מקיטה וגוקו בהתאמה גדלו וקרילין נשוי לאנדרואיד 18 ולהם יש ילדה.
העלילה מתחילה בגוהאן, שעוצר פושעים תוך הסתרת זהותו עד לחשיפתו על ידי וידל, בתו של מר שטן, שמאלצת אותו להירשם לטורניר אמנויות לחימה.
גוקו חוזר לכדור הארץ ליום אחד וגם הוא וכל שאר לוחמי ה-Z משתתפים.
במהלך הקרב של גוהאן הוא מתבקש להפוך לסופר סאיין 2 ועושה זאת, והאנרגיה שלו נשאבת על ידי ספופוביץ', שעובד תחת באבידי, קוסם מרושע שמנסה להחיות מפלצת רבת עוצמה - מאג'ין בו.
תחת הדרכתו של הקאיושין, אל הקאיו העליון של הגלקסיה, עוקבים לוחמי ה-Z אחרי ספופוביץ' לספינתו של באבידי, שם הם נלחמים נגד 3 לוחמים.
מקיטה הביס את הראשון, גוקו הביס את השני וגוהאן נלחם בשוויון עם השלישי.
לאחר מכן, הלוחם השלישי (דאבורה) מציע לבאבידי להשתלט על מקיטה דרך חלקו הרשע.
באבידי עושה זאת ומצליח, אף על פי שמקיטה לא ציית לכל פקודותיו.
מקיטה נלחם בגוקו בשוויון, ואז נלחם במאג'ין בו, משמיד את עצמו בתקווה להשמיד גם את בו - ונכשל, לא לפני שבו הרג את דאבורה וכמעט הרג את גוהאן.
גוקו מלמד את גוטן וטראנקס את טכניקת המיזוג שלמד מבני גזע המטאמור בעולם המתים, ונלחם במאג'ין בו בצורת סופר סאיין 3. אחר כך, בעת התקף זעם, בו מתפצל לחצי הטוב והרע שלו.
החצי הרע אוכל את החצי הטוב והופך לסופר בו (הצורה החזקה ביותר של בו במנגה).
במקביל גוטן וטראנקס מתאמנים בחדר הזמן והנשמה, ולאחר מכן נלחמים בסופר בו כגוטנקס (המיזוג שלהם) עם פיקורו, עד שמיזוגם נוטרל.
גוהאן גם נלחם בו אבל זה נגמר בזה שבו שאב את גוהאן, פיקולו וגוטנקס.
גוקו ומקיטה (שהובא מעולם המתים) מתמזגים לויג'יטו, שחזק יותר מבו, ומצליח להיכנס לגופו של בו מבלי להישאב על ידו.
בפנים הוא ניתק מגופו את בו הטוב ואת שאר חבריו, והפך את בו לקיד בו (Kid Buu), הצורה המקורית והמסוכנת ביותר שלו.
קיד בו משמיד את כדור הארץ מיד לאחר מכן, אך גוקו, מקיטה, דנדה ומר שטן ניצלים ברגע האחרון על ידי הקאיושין.
באותו הזמן תושבי כוכב נאמק אוספים את כל כדורי הדרגון בול כדי להחזיר את כדור הארץ ולהחזיר לגוקו את כוחו.
בסופו של דבר גוקו משתמש בגנקי דאמה שניזונה מאנרגיה של חבריו וכל תושבי כדור הארץ כדי להרוג את קיד בו.
בו הטוב נשאר לחיות עם מר שטן.
10 שנים לאחר מכן, מתרחש טורניר באמנויות לחימה ה - 28 מגיע ועמו מגיע גם יריב חדש - אוּבּ, שהוא למעשה קיד בו שנולד מחדש.
אוב מתגלה כיריב עוצמתי, נלחם נגד גוקו אך הקרב נפסק כאשר גוקו מציג את עצמו בפניו, מחליט לקחת אותו תחת חסותו כתלמיד ולאמן אותו.
קאזוהיקו טורישימה, העורך של אקירה טוריאמה לד"ר סלומפ והמחצית הראשונה של דרגון בול, הרגיש שהדירוגים של סדרת הטלוויזיה הולכים ופוחתים בהדרגה, וההשערה שלו שמאחר שהסדרה נוצרה על ידי אותה הפקה של ד"ר סלומפ, סדרה שהייתה הומוריסטית.
טורישימה אמר כי הדימוי של הסדרה באותם ימים היה "חמוד ומצחיק" והיה חסר הטון רציני יותר שקיים בסדרה החדשה, ולכן ביקש האולפן לשנות את ההפקה.
לאחר שהתרשם מעבודתם על חוברות הקומיקס 'סיינט סאייה', הוא ביקש מהבמאי קוזו מורישיטה והסופר טאקאו קויאמה כדי לעזור "לאתחל מחדש" את דרגון בול, ולשנות אותה ולהתחיל לעקוב אחר התפתחותו של גוקו בחייו הבוגרים.
והועלתה הצעה כי סיום סדרת הטלוויזיה הראשונה ויצירת סדרה חדש יביא יותר כסף לקידום, הצעה זו יצרה למעשה את דרגון בול Z
שמה החדש של הסדרה הוצעה על ידי אקירה טוריאמה משום ש Z היא האות האחרונה של האלפבית והוא רצה לסיים את הסדרה משום שנגמרו לו הרעיונות עבורה (אם כי למרבה האירוניה, סדרת ההמשך תימשך זמן רב יותר במספר הפרקים מאשר סדרה ראשונה).
דרגון בול Z הותאם ל-325 הפרקים של סדרת המנגה אשר פורסמה במגזין 'וויקלי שונן ג'אמפ' מ-1985 עד 1995. הסדרה שודרה לראשונה ביפן בערוץ הטלוויזיה פוג'י ב 26 באפריל 1989, באותו שעה שבה שודרה בעבר הסדרה הראשונה של דרגון בול, וכללה 291 פרקים עד לסיומה ב -31 בינואר 1996.
מכיוון שאקירה טוריאמה המשיך לכתוב את המאנגה תוך כדי ההפקה של סדרת הטלוויזיה, התווסף לדרגון בול Z חומר מקורי שלא היה קיים במאנגה, כולל התארכות קטעים מסוימים או הוספת חדשים, ואף הוספת מתקפות חדשות ודמויות שלא נכחו במאנגה.
לדוגמה, טוריאמה התבקש ליצור דמות נוספת עבור גוקו במהלך אימוניו עם המלך קאיו, וכתוצאה מכך נוצרו הדמויות 'קריקט' 'וגרגורי'.
קטעים אלו קרויים בקרב צופי האנימה כקטעי "פילר" (מאנגלית: Filler)
במהלך ההפקה, הוטל על המדבבים לשחק דמויות שונות ולעבור בין תפקידים לפי הצורך.